Turkiya hukumati 15-iyul voqealariga aloqador 46 kishini hibsga oldi

Turkiyada muxolifat rahnamosi Fathulloh Gulen boshchiligidagi FETO’ga (“Fathullohchilar terrorchilik tashkiloti” ) aloqadorlikda gumon qilingan 46 kishi hibsga olindi. Bu haqda “Korrespondent.net” xabar berdi.

Hibsga olish ishlari bir vaqtda Turkiyaning 15 ta viloyatida olib borilmoqda.
Turkiya prokuraturasi 86 kishini hibsga olish uchun order chiqargan. Ulardan 25 nafari—amaldagi polkovnik, 47 tasi—bu lavozimda ilgariroq faoliyat yuritganlar. Shuningdek, Bolu viloyatida 14 ta sobiq o‘qituvchi, mahalliy universitetning 12 ta talaba va bitiruvchilarini hibsga olish uchun orderlar chiqarilgan.
Gumonlanuvchilarning ByLock mobil dasturidan foydalangani order uchun sabab bo‘lib xizmat qilgan. Bu dasturdan odatda terroristik tashkilotlar foydalanadi.